Η ιστορία του **τραπεζικού συστήματος στην Ουκρανία** από την ανεξαρτησία της χώρας το 1991, περιλαμβάνει από τα τέλη της δεκαετίας του 2000 αρκετές περιόδους τραπεζικών συγχωνεύσεων και εξαγορών διαφορετικής φύσεως.  Στις αρχές του 2016, οι τράπεζες που λειτουργούσαν στην Ουκρανία ήταν 117, και τα περιουσιακά τους στοιχεία ανέρχονταν σε 1.225 τρισεκατομμύρια του εθνικού εθνικού νομίσματος, χρίβνια.  Την 1 Οκτωβρίου 2018, υπήρχαν σύμφωνα με την Κεντρική Τράπεζα της Ουκρανίας, 81 φερέγγυες, αξιόχρεες τράπεζες, με ενεργητικό τα 1.355 τρισεκατομμύρια χρίβνια (48 δισεκατομμύρια ευρώ).

Ιστορία
-------

Κατά τα έτη πριν από την ουκρανική χρηματοπιστωτική κρίση του 2008-09, οι ουκρανικές τράπεζες ανήκαν ως επί το πλείστον σε ξένες εταιρείες που είχαν μεγάλες ελπίδες ότι η ουκρανική οικονομία και το τραπεζικό σύστημα θα αρχίσουν σύντομα να αναπτύσσονται γρήγορα (χάρη στην ακμάζουσα οικονομία πριν από την διεθνή χρηματοπιστωτική κρίση του 2007–08).  Οι νέοι ιδιοκτήτες αγόραζαν συχνά τράπεζες σε τιμές που ήταν πέντε έως επτά φορές πάνω από την πραγματική τους αξία και (οι τράπεζες που αγόραζαν) είχαν συχνά χαμηλής ποιότητας περιουσιακών στοιχείων. 

Κατά τη διάρκεια της προεδρίας του Βίκτορ Γιανουκόβιτς (από τον Φεβρουάριο του 2010 έως την απομάκρυνσή του από την εξουσία τον Φεβρουάριο του 2014 ), οι περισσότεροι ξένοι ιδιοκτήτες τραπεζών έχασαν υπό τη τότε κυβέρνηση του Azarov την ελπίδα για τις προοπτικές της ουκρανικής οικονομίας και του τραπεζικού συστήματος.  Οι ιδιοκτήτες τραπεζών πούλησαν τα περιουσιακά τους στοιχεία σε Ουκρανούς επιχειρηματίες που πρόσκεινταν στην κυβέρνηση. Αυτοί οι νέοι ιδιοκτήτες κατέβαλαν κατά μέσο όρο 0,5-1,0% της αξίας της τράπεζας. 

Μετά τις διαδηλώσεις και τα σχετικά γεγονότα του Φεβρουαρίου 2014 και λόγω του πολέμου στο Ντονμπάς, η οικονομία της Ουκρανίας συρρικνώθηκε 6,8% το 2014  και οι συγχωνεύσεις και εξαγορές τραπεζών σταμάτησαν.  Από τις αρχές του 2014 έως τον Νοέμβριο του 2015, η Εθνική (Κεντρική) Τράπεζα της Ουκρανίας κήρυξε αφερέγγυες 62 (ουκρανικές) τράπεζες.  Στις αρχές του 2016, 117 τράπεζες λειτουργούσαν στην Ουκρανία με περιουσιακά στοιχεία που ανέρχονταν σε 1,225 τρισεκατομμύρια χρίβνια.  Μέχρι τον Αύγουστο του 2016, οκτώ ακόμη χρηματοπιστωτικά ιδρύματα είχαν κηρυχθεί αφερέγγυα.  Από τον Ιούλιο του 2015, ξένες εταιρείες άρχισαν να αγοράζουν ξανά ουκρανικές τράπεζες. Στις 17 Δεκεμβρίου 2016, η Εθνική Τράπεζα της Ουκρανίας απέσυρε την άδεια λειτουργίας της τράπεζας Finance and Credit και εκκαθάρισε την τράπεζα.  Την 1η Ιουλίου 2015, ήταν αυτή η τράπεζα που κατελάμβανε τη 10η θέση στις 15 κορυφαίες εμπορικές τράπεζες της Ουκρανίας σε όρους συνόλου περιουσιακών στοιχείων. Η Εθνική Τράπεζα κήρυξε περισσότερες από 60 τράπεζες αφερέγγυες το 2014-2015, και αποσύρθηκαν από την αγορά άλλα 18 χρηματοπιστωτικά ιδρύματα το 2016. 

Το 2015, όλες μαζί οι τράπεζες της Ουκρανίας σημείωσαν ζημία 66,6 δισεκατομμυρίων εθνικού νομίσματος, εξαιρουμένων των αφερέγγυων τραπεζών. Την ίδια χρονιά, 71 τράπεζες είχαν με κέρδος ύψους 5,2 δισεκατομμυρίων εθνικού νομίσματος. 

Τον Δεκέμβριο του 2016, η PrivatBank, η οποία κατέχει περισσότερο από το ένα τρίτο των ατομικών τραπεζικών καταθέσεων στην Ουκρανία, εθνικοποιήθηκε για να «σώσει το τραπεζικό σύστημα». Ο Πρόεδρος Ποροσένκο δήλωσε "Είναι προφανές ότι ο μόνος τρόπος για να σωθεί η τράπεζα και να διασφαλίσει την ασφάλεια των κεφαλαίων των πελατών της είναι να μεταφερθεί σε κρατική ιδιοκτησία". 

Το 2016, οι αξιόχρεες ουκρανικές τράπεζες μείωσαν τις απώλειες σε σύγκριση με το 2015 κατά τρεις φορές (σε 18,9 δισεκατομμύρια εθνικού νομίσματος). Και νωρίς το 2017, η Εθνική Τράπεζα θεώρησε πιθανό οι τράπεζες της Ουκρανίας να γίνουν το 2017 κερδοφόρες. Το 2018 οι ουκρανικές τράπεζες κέρδισαν πράγματι 21,7 δισεκατομμύρια εθνικού εθνικού νομίσματος. Η τελευταία φορά που πριν απ' αυτό το τραπεζικό σύστημα ήταν κερδοφόρο ήταν το 2013, όταν το κέρδος είχε ανέλθει σε 1,4 δισεκατομμύρια χρίβνια. 

Σύμφωνα με την Εθνική Τράπεζα της Ουκρανίας, υπήρχαν την 1 Οκτωβρίου 2018, 81 αξιόχρεες τράπεζες με τα στοιχεία του ενεργητικού τους να ανέρχονται στα 1.355 τρισεκατομμύρια ουκρανικού εθνικού νομίσματος (48 δισεκατομμύρια ευρώ).

Την 1η Νοεμβρίου 2019, όλες οι τράπεζες της Ουκρανίας είχαν προσαρμοστεί πλήρως στις προδιαγραφές IBAN.

Βιβλιογραφικές αναφορές
-----------------------

1. 1 2 3 4  Merge and Acquire, The Ukrainian Week (9 October 2015)
2. 1 2  Assets of operating banks in Ukraine grow by over UAH 6 bln monthly, UNIAN (10 November 2016)
3. 1 2  Solvent banks' assets up by US$498 mln in Sept – NBU, UNIAN (31 October 2018)
4. ↑  «Ukraine economy expected to shrink 8%». Yahoo. 2 Οκτωβρίου 2014.
5. ↑  Week in numbers, UNIAN (20 October 2015)
6. ↑  Director of Guarantee Fund: "We do not forgive debts", UNIAN (10 August 2016)
7. ↑  NBU decides to liquidate bank Finance and Credit, Interfax-Ukraine (18 December 2015)
8. 1 2  Year of major banking cleansing, UNIAN (4 January 2017)
9. ↑  Ukrainian banks post loss of over UAH 9 bln since start of year, UNIAN (10 August 2016)
10. ↑  David Stern (20 December 2016). «Ukraine's 'bold' move to nationalize bank». *POLITICO*.. Ανακτήθηκε στις 2 January 2017.
11. ↑  Усі українські банки перейшли на використання IBAN - Нацбанк [All Ukrainian banks have switched to IBAN - National Bank] (στα Ukrainian). 1 Νοεμβρίου 2019. Ανακτήθηκε στις 1 Νοεμβρίου 2019. CS1 maint: Μη αναγνωρίσιμη γλώσσα (link)